किसान संघर्ष कमेटी के चब्बा जोन के पूर्व प्रधान गुरदेव सिंह वरपाल ने गांव दबुर्जी के निजी रेस्तरां में कमेटी के महासचिव सरवन सिंह पंधेर पर फंड का हिसाब-किताब नहीं करने के आरोप लगाए। जब कोई जोन प्रधान कमेटी के फंड के बारे में पूछता है तो उसे कमेटी से हटाकर नया जोन प्रधान चुना जाता है। वरपाल ने कहा कि कमेटी के पास 2 करोड़ रुपए पुराना फंड है, जबकि 3500 रुपए हर गांव से हर माह उग्राही ली जाती है।
दिल्ली मोर्चे में विदेशों से भी फंड आया, पर जनतक तौर पर इसकी जानकारी नहीं दी गई। जब किसानों पर लाठीचार्ज के अलावा मामले भी दर्ज हुए, पर इन्होंने किसी की सार नहीं ली। वह संयुक्त किसान मोर्चे के समर्थन करते हैं। हरकीरत सिंह ने कहा कि पत्नी की तस्वीर सोशल मीडिया पर वायरल करने के मामले में गुरबचन सिंह चब्बा के खिलाफ पुलिस शिकायत के अलावा कोर्ट में मानहानि का केस दायर करेंगे।